Lav et referat af nedenstående tekst:

Tekst:
Den kun 17-årige Lucas Bjerregaard, Frederikshavn Golf Klub, understregede allerede på førstedagen af VM for hold i Adelaide, at landstræneren så rigtigt, da han udtog den talentfulde handelsskoleelev til herrelandsholdet. Med en runde i 73 slag (par) var Lucas dagens bedste dansker i Australien. Rasmus Hjelm Nielsen fra Aalborg gik i 75 slag, mens Morten Ørum Madsen, Silkeborg, brugte 79 slag. Kun de to bedste scores i hver runde tæller. I skrivende stund mangler de sidste spillere at komme ind, men Danmark ligger p.t. nr. 21 i feltet på 65 hold. Individuelt rækker Lucas' runde til en foreløbig placering som nr. 27 ud af 192 spillere. Lucas' runde bød på seks birdies, seks bogeys og seks par.

Referat:
17-årige Lucas Bjerregaard er bedste dansker efter førstedagen ved VM i golf.